**Мисија на детската градинка и училиштето:**

Основното училиште и детската градинка Kororoit Creek помагаат во развојот на милосрдни, независни и самомотивирани ученици кои се високописмени и подготвени за критичко размислување, согледување и оценување на светот во којшто живеат.

Ќе обезбедиме висококвалитетно, сеопфатно, богато образование за сите наши ученици за да ги подготвиме да живеат и да придонесуваат кон својата непосредна заедница и пошироко.

**Филозофија на детската градинка:**

Добре дојде во нашата градинка, место каде што ќе се воодушевуваш, ќе прашуваш, ќе играш и ќе учиш. Тука си на безбеден терен и со другарчињата може да бидеш свој/а.

Ќе најдеш простори – внатре и надвор – што се топли, чудесни и возбудливи. Воспитувачите ќе ти задаваат предизвици и ќе те поддржуваат да учествуваш и да се забавуваш. Ќе ги сослушаат твоите идеи и сериозно ќе ги сфатат, а потоа внимателно ќе размислат како можат да ти помогнат да ги оствариш. Тука ќе започне твојот живот во една глобална заедница, каде што ќе се подготвуваш за на училиште, ќе учиш вештини неопходни понатаму во животот, ќе го запознаваш светот. Заедно ќе ги проучуваме чудата на природниот свет со што ќе засадиме семе за една одржлива иднина.

Твоето семејство е добредојдено да ги сподели со нас својата култура, јазик, знаења и интереси. Запомни – заедно патуваме во светот на учењето и ќе те поддржиме на секој чекор од патувањето.